# Smartbox-noutoautomaatin toimintaperiaate asiakkaalle (maksuttoman ehkäisyn nouto)

Noutoautomaattien kokeilu Joensuussa ja Nurmeksessa 6/2023–12/2023. Joensuussa palvelu on käytössä Siilaisen ehkäisyneuvolan sekä YTHS:n asiakkaille, Nurmeksessa kaikille alle 25-vuotiaille.  
Kokeilun jälkeen automaatit jäävät toimialueen käyttöön (neuvolatoiminta, koulu- ja opiskeluterveydenhuolto). Automaatteja voidaan jatkossa hyödyntää haluamalla tavalla ja niiden paikkaa voidaan vaihtaa.

*Jos käytössä on jo sopiva ehkäisy  
Noudon sopiminen terveydenhoitajan kanssa:  
Yhteydenottopyynnön varaaminen verkkoajanvarauksesta tai neuvolan puhelinpalvelusta.*

*Terveydenhoitaja vie tuotteet noutoautomaattiin.*

*Asiakas saa tekstiviestillä ohjeet tuotteiden noutamiseen.*

*Asiakas näppäilee koodin noutoautomaattiin tai vaihtoehtoisesti käyttää QR-koodia.*

*Tarvittaessa asiakkaalle lähtee automaattisesti muistutusviesti.*

*Tar*

*Jos asiakas ei nouda tuotteita, ne poistetaan ja asiakas saa automaattisesti viestin, että tuotteet on poistettu noutoautomaatista.*

**Miten voin käyttää noutoautomaattia?**

* Käytätkö jo maksutonta ehkäisyä? – Sovi noudosta ensin puhelimitse terveydenhoitajan kanssa. Varaa yhteydenottopyyntö verkkoajanvarauksesta: [www.siunsote.fi/ajanvaraus](http://www.siunsote.fi/ajanvaraus) tai soita neuvolan keskitettyyn puhelinpalveluun: 013 330 2841. Avoinna arkisin kello 8–14.
* Asutko Nurmeksessa? – Voit asioida myös ottamalla yhteyttä koulu- ja opiskeluterveydenhoitajaasi.
* Oletko uusi asiakas? – Varaa ensin aika ehkäisyn aloitusta varten verkkoajanvarauksesta, neuvolan keskitetystä puhelinpalvelusta tai koulu- ja opiskeluterveydenhuollosta.
* Jos haluat noutaa kondomeja, varaa yhteydenottopyyntö terveydenhoitajalle.
* Puhelinkontaktin perusteella terveydenhoitaja käy viemässä tuotteet automaattiin.
* Saat tekstiviestillä ohjeet tuotteiden noutamiseen.
* Näppäile tekstiviestillä saamasi koodi noutoautomaattiin ja luukku aukeaa. Voit myös välttää näppäilyn hyödyntämällä QR-koodia.
* Noudathan tuotteet mahdollisimman pikaisesti.
* Saat tarvittaessa myös muistutusviestin noutamatta olevista tuotteista.
* Jos et nouda tuotteita määrätyn ajan kuluessa, tuotteet poistetaan ja saat tekstiviestin asiasta.